CELEX: 32014D0705(02)
Language: hr
Date: 2014-04-18 00:00:00
Title: Odluka Upravnog odbora Europola od 18. travnja 2014. o izmjeni Odluke Upravnog odbora Europola od 16. studenoga 1999. o suglasnosti s uvjetima i postupcima koje je odredio Europol o porezima primjenjivima na plaće i dohotke isplaćene članovima osoblja Europola u korist Europola

5.7.2014   
            
            
               HR
            
            
               Službeni list Europske unije
            
            
               C 211/10
            
         ODLUKA UPRAVNOG ODBORA EUROPOLA
   od 18. travnja 2014.
   o izmjeni Odluke Upravnog odbora Europola od 16. studenoga 1999. o suglasnosti s uvjetima i postupcima koje je odredio Europol o porezima primjenjivima na plaće i dohotke isplaćene članovima osoblja Europola u korist Europola
   (2014/C 211/05)
   UPRAVNI ODBOR EUROPOLA,
   uzimajući u obzir Odluku Vijeća od 6. travnja 2009. o osnivanju Europskog policijskog ureda (Europol) (1) (dalje u tekstu: „Odluka o Europolu”), a posebno njezin članak 57. stavak 5., članak 62. i članak 63.,
   uzimajući u obzir Protokol sastavljen na osnovi članka K.3 Ugovora o Europskoj uniji i članka 41. stavka 3. Konvencije o Europolu o privilegijama i imunitetima Europola, članovima njegovih tijela, zamjenicima ravnatelja i zaposlenicima Europola (2), a posebno njegov članak 10.,
   uzimajući u obzir Odluku Upravnog odbora od 16. studenoga 1999. o suglasnosti s uvjetima i postupcima koje je odredio Europol o porezima primjenjivima na plaće i dohotke isplaćene članovima osoblja Europola u korist Europola (3),
   uzimajući u obzir Odluku Upravnog odbora od 14. listopada 2010. o izmjeni Odluke Upravnog odbora Europola od 16. studenoga 1999. o porezima primjenjivima na plaće i dohotke isplaćene članovima osoblja Europola u korist Europola te o suglasnosti s uvjetima i postupcima koje je odredio Europol prilagođavajući iznose navedene u Prilogu Odluci (dalje u tekstu: „Odluka Upravnog odbora”) (4),
   budući da:
   
               (1)
            
            
               Prema članku 57. stavku 5. Odluke o Europolu, Pravilnik o osoblju Europola (5) i drugi mjerodavni instrumenti nastavljaju se primjenjivati na članove osoblja koji nisu zaposleni u skladu s člankom 57. stavkom 2. Odluke o Europolu.
            
         
               (2)
            
            
               Članak 57. stavak 5. Odluke o Europolu navodi da se, odstupajući od poglavlja 5. Pravilnika o osoblju Europola, na osoblje Europola primjenjuje postotak godišnje prilagodbe plaća koji određuje Vijeće u skladu s člankom 65. Pravilnika o osoblju za dužnosnike Europskih zajednica (6).
            
         
               (3)
            
            
               Europol je godišnju prilagodbu plaća navedenu u članku 57. stavku 5. Odluke o Europolu primijenio s retroaktivnim učinkom od 1. srpnja 2009. (7) prema iznosima navedenima u Uredbi Vijeća (EU, Euratom) br. 1190/2010 (8).
            
         
               (4)
            
            
               Članak 57. stavak 5. Odluke o Europolu ne primjenjuje se na poreze primjenjive na plaće i dohotke isplaćene članovima osoblja Europola koji podliježu Pravilniku o osoblju Europola u korist Europola.
            
         
               (5)
            
            
               Treba izmijeniti porez primjenjiv na članove osoblja Europola koji podliježu Pravilniku o osoblju Europola kako bi odražavao prilagodbu plaća koja se primjenjuje u skladu s člankom 57. stavkom 5. Odluke o Europolu.
            
         ODLUČIO JE KAKO SLIJEDI:
   Članak 1.
   S učinkom od 1. srpnja 2009.:
   
               —
            
            
               Iznos naveden u prvoj rečenici članka 4. Priloga Odluci Upravnog odbora Europola od 16. studenoga 1999. zamjenjuje se iznosom od 121,33 EUR.
            
         
               —
            
            
               Iznosi izraženi u eurima u tablici iz članka 4. Priloga Odluci Upravnog odbora Europola od 16. studenoga 1999. zamjenjuju se sljedećima:
               
                           —
                        
                        
                           8 % na iznose između 121,33 EUR i 2 137,14 EUR
                        
                     
                           —
                        
                        
                           10 % na iznose između 2 137,15 EUR i 2 943,59 EUR
                        
                     
                           —
                        
                        
                           12,5 % na iznose između 2 943,60 EUR i 3 373,50 EUR
                        
                     
                           —
                        
                        
                           15 % na iznose između 3 373,51 EUR i 3 831,12 EUR
                        
                     
                           —
                        
                        
                           17,5 % na iznose između 3 831,13 EUR i 4 261,07 EUR
                        
                     
                           —
                        
                        
                           20 % na iznose između 4 261,08 EUR i 4 677,81 EUR
                        
                     
                           —
                        
                        
                           22,5 % na iznose između 4 677,82 EUR i 5 107,74 EUR
                        
                     
                           —
                        
                        
                           25 % na iznose između 5 107,75 EUR i 5 524,49 EUR
                        
                     
                           —
                        
                        
                           27,5 % na iznose između 5 524,50 EUR i 5 954,41 EUR
                        
                     
                           —
                        
                        
                           30 % na iznose između 5 954,42 EUR i 6 371,16 EUR
                        
                     
                           —
                        
                        
                           32,5 % na iznose između 6 371,17 EUR i 6 801,09 EUR
                        
                     
                           —
                        
                        
                           35 % na iznose između 6 801,10 EUR i 7 218,49 EUR
                        
                     
                           —
                        
                        
                           40 % na iznose između 7 218,50 EUR i 7 648,45 EUR
                        
                     
                           —
                        
                        
                           45 % na iznose iznad 7 648,46 EUR.
                        
                     
         Članak 2.
   Ovime se stavljaju izvan snage članak 1. i Prilog Odluci Upravnog odbora Europola od 14. listopada 2010. o izmjeni Odluke Upravnog odbora Europola od 16. studenoga 1999.
   Članak 3.
   Ova Odluka objavljuje se u Službenom listu Europske unije.
   Članak 4.
   Ova Odluka stupa na snagu sljedećeg dana nakon dana kad je donese Upravni odbor.
   
      Sastavljeno u Haagu 18. travnja 2014.
      
         
            
         John O’MAHONEY
         
            Predsjednik Upravnog odbora
         
      
   
   
      (1)  SL L 121, 15.5.2009., str. 37.
   
      (2)  SL C 221, 19.7.1997., str. 2.
   
      (3)  SL C 65, 28.2.2001., str. 6.
   
      (4)  SL C 37, 5.2.2011., str. 8.
   
      (5)  Akt Vijeća od 3. prosinca 1998. o Pravilniku o osoblju koji se primjenjuju na zaposlenike Europola (SL C 26, 30.1.1999., str. 23).
   
      (6)  Uredba Vijeća (EEZ, Euratom, EZUČ) br. 259/68 (SL L 56, 4.3.1968., str. 1.)
   
      (7)  Obavijest o prilagodbi osnovnih plaća i naknada koje se primjenjuju na osoblje Europola koje podliježe Pravilniku o osoblju Europola u skladu s člankom 57. stavkom 5. Odluke Vijeća s učinkom od 1. srpnja 2009. i 1. srpnja 2010. (Vidjeti str. X. ovog Službenog lista).
   
      (8)  Uredba Vijeća (EU, Euratom) br. 1190/2010 od 13. prosinca 2010. o izmjeni Uredbe (EU, Euratom) br. 1296/2009 od 23. prosinca 2009 o usklađivanju primitaka od rada i mirovina dužnosnika i ostalih službenika Europske unije te o koeficijentima ispravaka koji se na njih primjenjuju (SL L 333, 17.12.2010., str. 1.).